proxectonos/corpus_dominio_legal_administrativo_tmp huggingface dataset:
ORDE do 10 de maio de 1999 pola que se modifica a do 1 de marzo de 1999 pola que se establecen axudas para a mellora e conservación dos bosques de frondosas.
CONSELLERÍA DE MEDIO AMBIENTE — III. OUTRAS DISPOSICIÓNS — 18/05/1999

Como consecuencia da maior dispoñibilidade orzamentaria para a consecución dos obxectivos en materia de mellora e conservación dos bosques de frondosas, e singularmente no que se refire ós tratamentos selvícolas e fitosanitarios que requiran as masas autóctonas de frondosas para o seu correcto desenvolvemento, contribuíndo a sanear estas masas, conservando a súa biodiversidade, diminuíndo o número de incendios e aumentando a futura calidade da madeira que produzan estes bosques, esta consellería considera conveniente efectua-los trámites precisos para incrementa-la dotación inicialmente prevista na orde de referencia.
Na súa virtude e no uso das atribucións que me foron concedidas,
DISPOÑO:
Artigo único.-Modifícase o artigo 11 da referida orde ó que se lle dá a seguinte nova redacción:
«As accións previstas nesta orde financiaranse, no exercicio do ano 1999, con cargo ás dispoñi
bilidades orzamentarias existentes na aplicación 15.02.614C.770.0 dos orzamentos da Comunidade Autónoma de Galicia para 1999, por un importe de 78.807.436 pesetas».
Disposición derradeira
Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de maio de 1999.
José Carlos del Álamo Jiménez
Conselleiro de Medio Ambiente
ORDE do 10 de maio de 1999 pola que que se modifica a do 14 de agosto de 1998, pola que se regula a asignación de dereitos de novas plantacións de viñedo en zona de producción das denominacións de orixe.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 18/05/1999

O Regulamento (CEE) 822/1987, polo que se establece a organización común do mercado vitivinícola, no que a última modificación a constitúe o Regulamento (CEE) 1592/1996, establece para España a posibilidade de concede-las autorizacións de novas plantacións de viñedo nas campañas 1996/1997 e 1997/1998 nunha superficie total de 3.615 ha, das que 240 ha foron asignadas á Comunidade Autónoma de Galicia para as denominacións de orixe Rías Baixas, Ribeiro, Valdeorras, Monterrei e Ribeira Sacra mediante a decisión da comisión do 9 de xaneiro de 1997.
Mediante a Orde do 14 de agosto de 1998 desta consellería publicada no DOG nº 163, do 24 de agosto de 1998, establécense as normas para a solicitude de asignación de dereitos e realización das plantacions de viñedo ata un total das 240 ha.
No artigo 8º establécese un prazo para a realización das plantacions, as que se lle asignen dereitos, que deben realizarse e inscribirse no Rexistro de Plantacions de Viñedo e Dereito de Replantación da Comunidade Autónoma antes do 30 de agosto de 1999.
Debido ás esixencias técnicas en consideración co período vexetativo adecuado para efectua-las plantacions, é necesario amplia-lo prazo para a súa realización de forma que se conte alomenos cun período invernal de parada vexetativa.
Polo tanto, de acordo co disposto no artigo 30.1º.3 do Estatuto de autonomía de Galicia e no uso das
facultades que me concede a Ley 1/1983, do 22 de febreiro, reguladora da Xunta de Galicia e o seu presidente,
DISPOÑO:
Artigo único.-Modifícase o artigo 8º da Orde do 14 de agosto de 1998 e queda redactado como segue:
Artigo 8º.-Realización das plantacións.
As plantacións correspondentes ós dereitos asignados deberanse realizar e inscribirse no Rexistro de Plantacions de Viñedo e Dereitos de Replantación da Comunidade Autónoma de Galicia antes de transcorrido un ano desde o momento no que a súa autorización de plantación adquira firmeza. No caso de que a plantación non se rexistre antes da data indicada anteriormente, o interesado perderá os dereitos asignados. Excepcionalmente, por causas debidamente motivadas, por instancia do interesado, poderá concederse unha prórroga non superior a un ano.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de maio de 1999.
Cástor Gago Álvarez
Conselleiro de Agricultura, Gandería e Política
Agroalimentaria
CORRECCIÓN de erros.-Orde do 5 de abril de 1999 pola que se regulan as autorizacións de transporte público de mercadorías de ámbito local e limitado ó territorio da Comunidade Autónoma en vehículos de ata 3,5 tm de peso máximo autorizado.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 13/05/1999

Advertidos erros na redacción da mencionada orde publicada no Diario Oficial de Galicia nº 72 do 16 de abril de 1999, cómpre efectua-las seguintes correccións:
No parágrafo 2º da exposición de motivos da orde onde di: «... vehículos dedicados ó transporte público de mercadorías que tiveran un peso máximo autorizado de ata 6.000 kg ...», debe dicir: «... vehículos dedicados ó transporte público de mercadorías que tiveran un peso máximo autorizado de ata 3.500 kg ...».
No parágrafo 6º da exposición de motivos onde di: «... así, os vehículos de ata 6.000 kg de peso cunha actividade ...», debe dicir: «... así, os vehículos de ata 3.500 kg de peso máximo autorizado cunha actividade ...».
No artigo 1º da orde, onde di: «... ás que estiveran adscritos vehículos cun peso máximo autorizado de ata 6 toneladas ...», debe dicir: «... ás que estiveran adscritos vehículos cun peso máximo autorizado de ata 3,5 toneladas ...».
ORDE do 18 de maio de 1999 pola que se modifica a Orde do 14 de xuño de 1995 pola que se fixan as normas ás que deben aterse os visitantes das illas Ons.
CONSELLERÍA DE MEDIO AMBIENTE — III. OUTRAS DISPOSICIÓNS — 04/06/1999

A Orde do 14 de xuño de 1995 establece as normas ás que deben ate-los visitantes das illas Ons co fin de salvagardar e protexe-los valores naturais das illas e de mellora-lo contorno no que se desenvolve a estadía dos visitantes.
No momento presente a xestión das illas aconsella a actualización da citada normativa de aplicación para adecuala ás circunstancias en que estas se encontran.
Neste sentido faise necesario amplia-lo número de prazas para a zona de acampada de Chan da Pólvora, de acordo coa mellora da súa capacidade real de acollida e a maior demanda de visitantes.
Por outra banda, é necesario limita-la circulación dos vehículos de motor polas illas, especialmente nalgunhas zonas sensibles, para evita-la súa deterioración ambiental.
En consecuencia, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, e o Decreto 482/1997, do 26 de decembro, polo que se establece a estructura orgánica da Consellería de Medio Ambiente
DISPOÑO:
Artigo único.-Quedan modificados os artigos 3º e 5º da Orde do 14 de xuño de 1995 pola que se fixan as normas ás que se deben ate-los visitantes das illas Ons, que pasarán a te-la seguinte redacción:
1. Artigo 3º
Será necesaria autorización especial:
a) Para o acceso ás illas de Onza ou Onceta e ós illotes da Freitosa e Centolo.
b) Para a entrada e circulación de vehículos de motor na illa de Ons.
2. Artigo 5º
1. Será necesario permiso previo para acampar na única zona autorizada para tal fin nas illas de Ons, coñecida como Chan de Pólvora.
2. Tales permisos, persoais e intransferibles, serán gratuítos e dunha duración máxima de 7 días.
3. O número máximo de prazas para acampar será de 400 persoas.
4. O período de acampada abranguerá desde o día primeiro de xullo ata o día 30 de setembro de cada ano.
Disposición derradeira
Única.-A presente orde entrará en vigor o día seguinte ó da sua publicación no Diario Oficial de Galicia.
Santiago de Compostela, 18 de maio de 1999.
José Carlos del Álamo Jiménez
Conselleiro de Medio Ambiente
ORDE do 26 de abril de 1999 pola que se autoriza o cesamento de actividades do centro privado de educación infantil Carolinas de Ribeira.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/05/1999

Examinado o expediente incoado pola titularidade do centro privado de educación infantil «Carolinas» de Ribeira no que solicita o cesamento de actividades do dito centro.
Resultando que o antedito centro privado obtivo, por Orde do 4 de decembro de 1978, a autorización definitiva para unha unidade de preescolar.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995,
do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Visto o informe favorable da Delegación Provincial da Coruña.
Esta consellería, por proposta da Dirección Xeral de Centros e Inspección Educativa,
DISPÓN:
Autorizar, de acordo cos informes emitidos, o cesamento de actividades do centro privado de educación infantil que se cita no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 26 de abril de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña.
Código do centro: 15022361.
Concello: A Coruña.
Localidade: Ribeira.
Enderezo: Avda. da Coruña, 28.
Denominación: Carolinas.
Titular: Francisca Martínez Sieira.
Autorización do cesamento de actividades do centro.
ORDE do 26 de abril de 1999 sobre integración na escala de Inspección de Turismo creada pola Lei 9/1997, do 21 de agosto.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/05/1999

O Decreto 315/1998, do 12 de novembro, polo que se aproba o regulamento da inspección turística, determina o procedemento de integración na escala técnica de inspección de turismo creada pola Lei 9/1997, do 21 de agosto, de ordenación e promoción do turismo en Galicia. Esta norma, na súa disposición transitoria segunda, establece os requisitos esixidos para a integración na escala, sinalando que os interesados deberán te-la condición de funcionario/a pertencentes ó corpo de xestión da Administración da Xunta de Galicia, grupo B; que, á entrada en vigor do Decreto 315/1998, desempeñen funcións de inspector de turismo, e formula-la opción de integración no prazo dun mes desde a súa entrada en vigor.
Na súa virtude, revisadas as solicitudes e documentación presentadas no devandito prazo, a Consellería da Presidencia e Administración Pública, no uso da competencia conferida pola Lei 4/1988, do 26 de maio, da función pública de Galicia.
DISPÓN:
Primeiro.-De conformidade co establecido na disposición transitoria segunda do Decreto 315/1998, do 12 de novembro, acreditado que cumpre os requisitos esixidos nela, queda integrada na escala de inspección de turismo creada pola Lei 9/1997, do 21 de agosto, María Teresa Penide Colomer, con DNI 35.400.623.
Segundo.
a) A funcionaria continuará desempeñando o mesmo posto que ocupa na data de efectos da presente orde.
b) Esta integración non producirá cambios na situación administrativa que corresponda á funcionaria integrada no momento en que se faga efectiva.
Terceiro.-A integración terá efectos desde o día seguinte ó da data de publicación da presente orde no Diario Oficial de Galicia.
Contra a presente orde poderase interpoñer recurso potestativo de reposición, perante esta consellería, no prazo dun mes contado desde o día seguinte ó da súa publicación, de conformidade co establecido na Lei 30/1992, do 26 de novembro, ou poderase impugnar directamente perante, a elección do/a demandante, o Xulgado do Contencioso-Administrativo da circunscrición na que teña o seu enderezo, ou o da Coruña, no prazo de dous meses contados desde a mesma data, segundo a Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de abril de 1999.
Jaime Pita Varela
Conselleiro da Presidencia e Administración
Pública
RESOLUCIÓN do 29 de abril de 1999, da Delegación Provincial da Coruña, pola que se acorda a remisión do expediente administrativo T.E. 023/98 ó Tribunal Superior de Xustiza de Galicia e se emprazan as partes interesadas no recurso contencioso-administrativo 01/0000331/1999 interposto por Francisco Ferrol Blanco.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/05/1999

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia en relación co recurso contencioso-administrativo 01/0000331/1999 interposto por Francisco Ferrol Blanco, contra a resolución do delegado provincial da Consellería de Política Territorial, Obras Públicas e Vivenda na Coruña do 20 de outubro de 1998, sobre autorización para a instalación dunha industria de prefabricados de formigón no lugar de Sendión-San Martiño, no concello de Toques, de conformidade cos artigos 48 e 49 da Lei do 13 de xullo de 1998 da xurisdicción contencioso-administrativa e en virtude das competencias atribuídas pola Orde do 19 de agosto de 1997, pola que se delegan nos delegados provinciais atribucións en materia de urbanismo,
RESOLVO:
1. Remiti-lo expediente T.E. 023/98 ó Tribunal Superior de Xustiza de Galicia no que se lle denegou a Francisco Ferrol Blanco, en nome e representación da entidade mercantil Prefabricados San Martiño, S.L. a autorización para a instalación dunha industria de prefabricados de formigón no solo rústico, no lugar de Sandión-San Martiño, no concello de Toques.
2. Notifica-la presente resolución ó Concello de Toques e ó Concello de Melide, así como publicala no DOG para xeral coñecemento de tódalas persoas interesadas no procedemento que non se poden notificar por descoñecemento do seu domicilio, emprazándoas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia, no prazo de nove días.
A Coruña, 29 de abril de 1999.
Jesús Almuiña Loeda
Delegado provincial da Coruña
CORRECCIÓN de erros.-Orde do 15 de febreiro de 1999 pola que se regula o procedemento de adxudicación de prazas nas escolas infantís dependentes da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 14/05/1999

Advertido erro na devandita orde, publicada no DOG nº 46, do luns 8 de marzo de 1999, cómpre face-la oportuna corrección:
-Na páxina 2.624, anexo III-Baremo de aplicación ás solicitudes de admisión nas escolas infantís, na alínea 1ª, Situación socio familiar, no punto 1.1., onde di: «1 punto», debe dicir: «4 puntos».
-No punto 1.2., onde di: «2 puntos», debe dicir: «4 puntos».
ORDE do 20 de abril de 1999 pola que se autoriza o cambio de denominación do Instituto de Educación Secundaria número 1 de Muros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/05/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 20 de abril de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Muros.
Localidade: Serres.
Código do centro: 15027903.
Denominación: Instituto de Educación Secundaria número 1.
Nova denominación: Instituto de Educación Secundaria As Insuas.
ORDE do 18 de maio de 1999 pola que se determinan os servicios mínimos durante a folga convocada para os días 20 e 24 de maio no centro de traballo da mina da Empresa Nacional de Electricidad, S.A. (Endesa) nas Pontes de García Rodríguez.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/05/1999

O artigo 28.2º da Constitución española recoñece o dereito de folga dos traballadores para a defensa dos seus intereses, a pesar de que limite o seu exercicio para garanti-lo mantemento dos servicios esenciais da comunidade. O Decreto 155/1988, do 9 de xuño no seu artigo 3 faculta o conselleiro competente por razón dos servicios esenciais afectados para que, mediante orde, e ante unha situación de folga decida o mínimo de actividade necesaria para asegura-lo mantemento dos servicios, así como para determina-lo persoal preciso para a súa prestación.
Por esta razón, cómpre a determinación de servicios mínimos ó ter carácter esencial os de abastecemento e mantemento de bens de utilidade pública, tal como recoñece o propio Decreto 155/1988, do 9 de xuño, da Xunta de Galicia, e, convocada a folga para os día 20 e 24 de maio de 1999 no centro de traballo da mina de Endesa nas Pontes de García Rodríguez, esta consellería, oído o comité
de folga, e en virtude das competencias que lle atribúe o mencionado decreto e demais disposicións de aplicación,
DISPÓN:
Artigo 1º
Mentres dure a folga anunciada, que comezará ás 12 horas dos días 20 e 24 de maio e rematará ás 15 horas dos mesmos días, no centro de traballo da mina de Endesa nas Pontes de García Rodríguez, os servicios mínimos serán os seguintes:
1) Días 20 e 24 de maio (de 12 a 15 horas).
Producción
Postos de traballoDenominación postoNº persoas/día
1Operador de subestación tesouro2
1Operador de centro control2
Obras
Postos de traballoDenominación postoNº persoas/día
1Xefe de equipo de bombeo2
1Bombeiro2
No caso de producirse algunha avaría ou incidente de carácter grave, a dirección e o comité de folga reuniranse co fin de acorda-lo persoal necesario para a correspondente reparación.
Artigo 2º
O incumprimento desta obriga de mante-los servicios mínimos fixados na presente orde será sancionado de conformidade coa lexislación vixente aplicable.
Artigo 3º
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de maio de 1999.
Antonio Couceiro Méndez
Conselleiro de Industria e Comercio
CORRECCIÓN de erros.-Orde do 26 de abril de 1999 pola que se establece un réxime de axudas á apicultura.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 13/05/1999

Advertido erro na devandita orde, publicada no Diario Oficial de Galicia nº 85, do 5 de maio, cómpre face-la oportuna corrección:
Na páxina 5.324, no 1º parágrafo do artigo 4, onde di: «No caso de solicitudes individuais para transhumancia, o prazo amplíase ata o 20 de maio...».
Debe dicir: «No caso de solicitudes individuais para transhumancia, o prazo amplíase ata o 1 de xuño...».
ORDE do 23 de abril de 1999 pola que se autoriza o cambio de denominación do Colexio de Educación Infantil e Primaria de Melide número 3 (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/05/1999

Tendo en conta o artigo 8º do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que se cita no anexo.
Santiago de Compostela, 23 de abril de 1999.
Celso Currás Fernández
Conselleiro de Educación e Ordenación
Universitaria
ANEXO:
Provincia: A Coruña.
Concello: Melide.
Localidade: Melide.
Código do centro: 15027526.
Denominación: Colexio de Educación Infantil e Primaria Melide número 3.
Nova denominación: Colexio de Educación Infantil e Primaria Mestre Pastor Barral.
DECRETO 121/1999, do 23 de abril, polo que se declara a urxente ocupación, para efectos de expropiación forzosa, polo Concello de Vilanova de Arousa (Pontevedra), dos bens e dereitos necesarios para a realización das obras do proxecto de expropiación de terreos necesarios para a construcción dun instituto de ESO, no lugar da Cerca-As Rodas (Vilanova de Arousa).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/05/1999

O Concello de Vilanova de Arousa (Pontevedra), en sesión celebrada o día 10 de decembro de 1998, aprobou o proxecto de expropiación de terreos necesarios para a construcción dun instituto de ESO no lugar da Cerca-As Rodas (Vilanova de Arousa) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de marzo de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque no concello non existe outro centro desa natureza e resulta imprescindible para imparti-la educación secundaria obrigatoria.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vilanova de Arousa (Pon
tevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de expropiación de terreos necesarios para a construcción dun instituto de ESO, no lugar da Cerca-As Rodas (Vilanova de Arousa).
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 13 de abril de 1999 pola que se convoca un curso sobre primeiros auxilios e excarceración.
ACADEMIA GALEGA DE SEGURIDADE — III. OUTRAS DISPOSICIÓNS — 03/05/1999

Dentro dos programas de actividades que a Academia Galega de Seguridade ten previsto realizar no ano 1999 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre primeiros auxilios e excarceración, que deberá desenvolverse conforme as seguintes bases:
Obxectivos: dota-lo colectivo de voluntarios de protección civil de Galicia dos coñecementos necesarios no tema de primeiros auxilios e excarceración, co fin de que cando teñan que intervir en situacións de emerxencia o fagan con total seguridade.
Destinatarios: o curso vai dirixido ós membros das agrupacións de voluntarios de protección civil da Comunidade Autónoma de Galicia, que teñan equipos de excarceración.
Prazas: o número de prazas ofertadas para este curso é de 40.
Inscrición: a inscrición dos participantes será totalmente gratuíta.
Solicitudes:
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 31 de maio, ás 14 horas.
3. As instancias deberán estar asinadas polo presidente da agrupación e seladas; será este requisito indispensable para ser admitido no curso e o incumprimento deste requisito comportará a non admisión no devandito curso.
4. As instancias deberán enviarse á sede da Academia Galega de Seguridade: Avda. da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración: o curso terá unha duración de 40 horas lectivas, e nel trataranse, entre outros, os seguintes temas: a) Primeiros auxilios. Queimaduras. b) Traumatismos cranioencefálicos e da columna. c) Traumatismos toraco-abdominais.
d) Fracturas, escordaduras e contusións. e) Transporte do lesionado. f) O SOS Galicia. A asistencia de emerxencia na nosa comunidade. g) Excarceración. h) Rescate de feridos con helicópteros.
Datas: o curso celebrarase do 14 ó 18 de xuño.
O horario será das 10 ás 14 horas e das 16 ás 20 horas.
Relación de admitidos: a relación de admitidos publicarase o día 3 de xuño, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar: na sede da Academia Galega de Seguridade, sita na Avda. da Cultura, s/n, no concello da Estrada.
Certificado de asistencia: ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 13 de abril de 1999.
Juan José Fariñas-Ferro Rodríguez
Director xeral da Academia Galega de Seguridade
DECRETO 57/1999, do 11 de marzo, polo que se nomea a Antonio José Boné Pina delegado provincial da Consellería de Política Territorial, Obras Públicas e Vivenda en Lugo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/03/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Nomear a Antonio José Boné Pina delegado provincial da Consellería de Política Territorial, Obras Públicas e Vivenda en Lugo.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial Obras Públicas
e Vivenda
DECRETO 109/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 228 POL 98, Carballedo, E.P. Chantada-Os Peares á E.P. A Barrela-Os Peares, p.k. 0,000 ó 1,200.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/05/1999

A Deputación Provincial de Lugo, en sesión que tivo lugar o día 9 de outubro de 1998, aprobou o proxecto 228 POL 98, Carballedo, E.P. Chantada-Os Peares á E.P. A Barrela-Os Peares, p.k. 0,000 ó 1,200
e na sesión que tivo lugar o día 26 de outubro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económico Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 228 POL 98, Carballedo, E.P. Chantada-Os Peares á E.P. A Barrela-Os Peares, p.k. 0,000 ó 1,200.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
DECRETO 108/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 231 POL 98, Friol, circunvalación de Friol, p.k. 0-1,5.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/05/1999

A Deputación Provincial de Lugo, en sesión que tivo lugar o día 9 de outubro de 1998, aprobou o proxecto 231 POL 98, Friol, circunvalación de Friol, p.k. 0-1,5. e na sesión que tivo lugar o día 30 de
novembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económico Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 231 POL 98, Friol, circunvalación de Friol, p.k. 0-1,5.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
ORDE do 23 abril de 1999 pola que se modifica a do 11 de marzo de 1999 pola que se convoca e regula o réxime de concesión e axudas a empresas, agrupacións ou asociacións de empresas que realicen investimentos, estudios e xestión de residuos industriais dirixidos a mellorar e controla-lo ambiente.
CONSELLERÍA DE MEDIO AMBIENTE — III. OUTRAS DISPOSICIÓNS — 04/05/1999

Como consecuencia da maior dispoñibilidade orzamentaria para a consecución dos obxectivos de reducción, reutilización, reciclaxe e valorización, así como para promove-las tecnoloxías menos contaminantes na eliminación de residuos, esta consellería considera conveniente efectua-los trámites precisos para incrementa-la dotación inicialmente prevista na orde de referencia.
Na súa virtude e no uso das atribucións que me foron concedidas,
DISPOÑO:
Artigo único.-Modifícase o artigo 26 da referida orde, ó que se lle dá a seguinte nova redacción:
Existe crédito suficiente e axeitado na aplicación orzamentaria 15.03.342A.770 -Subvencións en materia de ambiente industrial- nos orzamentos da Comunidade Autónoma para 1999, para atende-los gastos desta orde de axudas.
O importe máximo aplicable é de 140.730.565 ptas.
Disposición derradeira
Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de abril de 1999
José Carlos del Álamo Jiménez
Conselleiro de Medio Ambiente
ORDE do 23 de abril de 1999 sobre delegacións de competencias en órganos centrais e periféricos do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/05/1999

A fórmula da delegación competencial é utilizada polas administracións públicas, entre elas os organismos autónomos, co fin de conseguir unha maior axilización no trámite e resolución dos asuntos administrativos, en beneficio tanto do funcionamento da Administración coma dos administrados.
Unha vez publicados o Decreto 49/1998, do 5 de febreiro, polo que se establece a estructura orgánica dos servicios centrais do Servicio Galego de Saúde, o Decreto 148/1991, do 2 de maio, polo que se establecen os órganos de dirección e colexiados dos hospitais da Comunidade Autónoma de Galicia, dependentes da Consellería de Sanidade e xestionados polo Servicio Galego de Saúde e se determinan as súas funcións, así como a Orde do 21 de abril de 1998, sobre delegacións de competencias en órganos centrais e periféricos do Sergas, a experiencia lévanos a introducir aqueles cambios que se consideran aconsellables nesta materia.
Todo isto sen esquece-lo debido respecto ós principios informadores do procedemento administrativo e sen menoscabo das garantías xurídicas establecidas.
Na súa virtude, facendo uso das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, o
artigo 3.2º do Decreto 49/1998, do 5 de febreiro, polo que se establece a estructura orgánica dos servicios centrais do Servicio Galego de Saúde, e o artigo 9.B da Lei 11/1992, do 7 de outubro, de réxime financeiro e presupostario de Galicia, e tendo en conta o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo 1º
Delegar no director xeral da División de Recursos Económicos a xestión e resolución de todas aquelas actuacións e procedementos que se deriven de normas regulamentarias, contratos, acordos ou convenios, exclusivamente en materia de financiamento, que lle correspondan ó Servicio Galego de Saúde, salvo nas competencias atribuídas á súa secretaría xeral.
Artigo 2º
Delegar nos directores de Xestión, directores de Recursos Económicos e Servicios Xerais ou órganos asimilados dos centros asistenciais da rede do Sergas, as actuacións necesarias en materia de ingresos que se deriven de servicios prestados no ámbito do seu centro e que teñan a consideración de prezo público.
Todo isto sen prexuízo das competencias que lle correspondan á Consellería de Economía e Facenda.
Santiago de Compostela, 23 de abril de 1999.
José María Hernández Cochón
Conselleiro de Sanidade e Servicios Sociais
Presidente do Servicio Galego de Saúde
CORRECCIÓN de erros.-Orde do 9 de abril de 1999 pola que se aproban as bases que rexerán as convocatorias de axudas para a realización de proxectos de investigación e de bolsas correspondentes ó programa de Investigación Mariña do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/05/1999

Advertido erro na citada orde publicada no DOG nº 78, do 26 de abril de 1999, cómpre efectua-la seguinte corrección:
Na páxina 4.913, no último parágrafo do artigo 2º, onde di:
«Sen embargo tódalas cantidades antes citadas se poderán incrementar ata un máximo dun 20% en función das peticións presentadas e de acordo coas dispoñibilidades de crédito».
Debe dicir:
«Sen embargo tódalas cantidades antes citadas poderanse incrementar en función das peticións presentadas e de acordo coas dispoñibilidades de crédito».
ORDE do 26 de abril de 1999 pola que se modifica a composición da Comisión de Selección de Investigación.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 04/05/1999

O Decreto 37/1998, do 30 de xaneiro, (DOG do 6 de febreiro), creou a Comisión de Selección de Investigación e por orde desta consellería do 21 de abril de 1998 (DOG do 12 de maio), nomeáronse os seus membros.
Como consecuencia das renuncias presentadas por algúns membros da comisión, por motivos profesionais e persoais, é preciso proceder á súa substitución.
Polo que antecede e atendendo á proposta do secretario seral de Investigación e Desenvolvemento, esta consellería,
DISPÓN:
Artigo 1º
O cesamento como membros da Comisión de Selección de Investigación as persoas que a seguir se relacionan, agradecéndolle-los servicios prestados:
Vocais:
Antonio Erias Rey.
José Manuel Gallardo Abuín
Wenceslao José González Fernández.
Santiago Hernández Ibáñez.
Secretario:
Benito R. Fernández Rodríguez.
Artigo 2º
Nomear membros da Comisión de Selección de Investigación ás persoas que de seguido se relacionan:
Vocais:
Francisco Javier Cuadrado Aranda. Área de ensinanzas técnicas.
Amando Ordás Pérez. Área de ciencias experimentais.
José Manuel Sánchez Santos. Área de ciencias económicas.
José Luis Veira Veira. Área de ciencias sociais e xurídicas.
Secretaria:
Socorro Torres Salgado, xefa do servicio de xestión da Secretaría Xeral de Investigación e Desenvolvemento.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de abril de 1999.
Jaime Pita Varela
Conselleiro da Presidencia e Administración Pública
DECRETO 56/1999, do 11 de marzo, polo que se dispón que cese, por pasar a outro destino, José Antonio Cobreros Aranguren, como delegado provincial da Consellería de Política Territorial, Obras Públicas e Vivenda en Lugo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/03/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Que cese, por pasar a outro destino, José Antonio Cobreros Aranguren como delegado provincial da Consellería de Política Territorial, Obras Públicas e Vivenda en Lugo, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 22 de febreiro de 1999 pola que se autoriza definitivamente a apertura e funcionamento do centro privado El Castro de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1999

Examinado o expediente instruído por instancia do titular do centro privado El Castro de Vigo, no que se solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral
non universitarias e a Orde do 20 de setembro de 1995 (DOG 15 de decembro) que o desenvolve.
Considerando que concorre no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de Educación Secundaria, e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 22 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Gran Vía nº 171-173.
Código do centro: 36010435.
Denominación específica: El Castro.
Titular: Colegio El Castro, S.L.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
CORRECCIÓN de erros.-Decreto 308/1998, do 6 de novembro, polo que se declara de utilidade pública e urxente execución a concentración parcelaria da zona de Vilariño, primeiro sector (Cambados-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/03/1999

Advertidos erros mecanográficos no citado decreto publicado no Diario Oficial de Galicia nº 225, do 19 de novembro de 1998, cabe efectua-las seguintes correccións:
-Na páxina 12.418, onde di: «A parroquia de Vilariño, que pertence ó concello de Cambados, está situada ó oeste da provincia de Pontevedra, resultando afectadas pola concentración parcelaria aproximadamente 100 ha», debe dicir: «A parroquia de Vilariño, que pertence ó concello de Cambados, está situada ó oeste da provincia de Pontevedra, resultando afectadas pola concentración parcelaria aproximadamente 285 ha».
-Na mesma páxina, onde di: «Artigo 2º. O perímetro da zona será, en principio, o correspondente a unha parte dos terreos da parroquia de Vilariño...», debe dicir: «Artigo 2º. O perímetro da zona será, en principio, o correspondente a unha parte dos terreos da parroquia de Vilariño (A Bouciña, Cacabelos, Casas Novas, Covas de Lobos, Cruceiro, Fornos, A Laxe, Quintáns e A Telleira)...».
ORDE do 12 de febreiro de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/03/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 12 de febreiro de 1999.
José María Hernández Cochón
Conselleiro de Sanidade e Servicios Sociais
ANEXO
Materias para unha historia da medicina galega. 2 tomos: 3.000 pesetas.
ORDE do 10 de marzo de 1999 pola que se modifica a do 4 de xaneiro de 1999 (DOG do 7).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/03/1999

Por Orde da Consellería de Agricultura, Gandería e Política Agroalimentaria, do 4 de xaneiro de 1999, estableceuse o procedemento para a solicitude, tramitación e concesión das axudas ós productores de determinados cultivos herbáceos na campaña de comercialización 1999/2000 e das primas en beneficio dos productores de carne de ovino e caprino, dos productores de carne de vacún e dos que manteñan vacas nutrices, para o ano 1999, na Comunidade Autónoma de Galicia.
No artigo 3.1º da dita orde sinálase o prazo de presentación das solicitudes de axudas, prazo que cómpre modificar, por se facer así na normativa estatal na materia.
Así mesmo, de acordo coa regulamentación comunitaria, modifícanse os importes correspondentes á prima en beneficio dos productores de ovino e caprino.
No que atinxe ás zonas de concentración parcelaria e de reordenación da propiedade nas que se admiten as referencias identificativas alfanuméricas contidas nos planos, engádese a zona dos Panascos, do concello de Tomiño, que non estaba incluída, inicialmente, no anexo V, publicado na corrección de erros da Orde (DOG nº 24, do 5 de febreiro de 1999).
Xa que logo, de acordo co disposto no artigo 30.3º do Estatuto de autonomía de Galicia, e en uso das
facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988,
DISPOÑO:
Artigo 1º
Modifícase a redacción dos artigos 3.1º e 33.3º.d) da Orde da Consellería de Agricultura, Gandería e Política Agroalimentaria, do 4 de xaneiro de 1999, que quedan redactados do seguinte xeito:
«Artigo 3º.1. O prazo para a presentación de solicitudes de axuda e da declaración de superficies forraxeiras empezará o día seguinte ó da publicación da presente orde no DOG e rematará o 22 de marzo de 1999.
Artigo 33.3º.d). Para a prima en beneficio dos productores de ovino e caprino, os que estableza a Comisión Europea por ovella e cabra, tendo en conta que o importe das primas ás cabras será do 90 por 100 do correspondente ós productores de anos pasados.
Para os productores en zona desfavorecida, tal como se define no punto 9º do artigo 5, de acordo co previsto no Regulamento (CEE) 1323/1990, os importes antes mencionados complementaranse mediante una axuda específica de 5,977 ecus por ovella para os productores de anos pasados e de 5,379 ecus por cabra».
Artigo 2º
Engádese no anexo V da Orde do 4 de xaneiro de 1999 como zona de concentración parcelaria e de reordenación da propiedade na que se admite a referencia identificativa alfanumérica contida nos planos, a seguinte:
Provincia
Concello
Código
zona
Nome da zona de
concentración
36
Pontevedra
54 Tomiño
1
Os Panascos
Disposición derradeira
A presente orde entrará en vigor o mesmo día ó da súa publicación no Diario Oficial de Galicia.
Santiago de Compostela, 10 de marzo de 1999.
Castor Gago Álvarez
Conselleiro de Agricultura, Gandería e Política
Agroalimentaria